Østkantavisa

Østkantavisa var en gratis lokalavis for bydelene i Oslo indre øst (Gamle Oslo, Grünerløkka og Sagene) som ble utgitt i årene 2001–2014. Opplaget var på cirka 70 000 eksemplarer, fulldistribuert med Posten, i starten månedlig og fra 2005 ukentlig.  

Avisa ble etablert i desember 2001 av de lokale gründerne Håkon «Marcello» Julseth og Tor Erik Nygård, da under navnet Løkkamagazinet. Oppstarterne hadde erfaring fra diverse forløpere i lokalavismarkedet i hovedstaden (Løkka Tidene, Østkanten, Bydelsavisa Oslo Øst, St. Hanshaugen Budstikke mfl.) I 2003 ble navnet endret til Østkantavisa da utgivelsesområet ble utvidet til tre bydeler. Året etter ble avisa kjøpt opp av Orkla Media (senere kalt Edda Media) som ledd i en oppkjøpsrunde av småaviser i hovedstaden.

I 2011 kjøpte Amedia Edda Media, og Østkantavisa ble sammen med flere andre aviser relansert under paraplyen Ditt Oslo. I 2014 ble flere av Ditt Oslos småaviser – inkludert Østkantavisa – nedlagt, mens Nettavisen overtok den digitale delen av virksomheten.

Ansvarlige redaktører
 2001-2002: Håkon «Marcello» Julseth
 2003-2004: Tor Erik Nygård
 2004-2005: Ivar Brynildsen
 2006-2014: Tore Bollingmo

Referanser 

Gratisaviser i Oslo
Lokalavisene Oslo
Bydel Grünerløkka
Bydel Sagene
Bydel Gamle Oslo
Aviser etablert i 2001